google/wiki40b huggingface dataset:
श्रीगोधाम महातीर्थ पथमेड़ा

आनंदवन पथमेड़ा भारत देश की वह पावन व मनोरम भूमि हैं जिसे भगवान श्री कृष्ण ने कुरुक्षेत्र सें द्वारका जाते समय श्रावण भादों माह में रुक कर वृंदावन से लायी हुई भूमंड़ल की सर्वाधिक दुधारु जुझारु साहसी शौर्यवान सौम्यवान गायों के चरने व विचरनें के लिए चुना था। यह आनंदवन मारवाड़ काठियावाड़ व थारपारकर की गोपालन लोक सन्स्कृति का ललित संयोग हैं। साथ ही भूगर्भ से बह रही पावन सरस्वती व कच्छ के रण में फैली हुई सिंधु तथा धरा पर बहने वाली सावित्री नदी द्वारा जन्म-जन्म के पापों का शमन करनें वाले श्री कृष्ण कामधेनु एवं कल्पगुरु दत्तात्रेय की आराधना का परम पावन त्रिवेणी संगम स्थल हैं। गत १२ शताब्दियों से कामधेनू कपिला व सुरभि की संतान गोवंश पर होनेवाले अत्याचारों को रोकने के लिए सन १९९३ में राष्ट्रव्यापी रचनात्मक गोसेवा अभियान का प्रारम्भ इसी स्थान से हुआ हैं।
जिसके तहत सर्वप्रथम श्री गोपाल गोवर्धन गौशाला गोधाम महातीर्थ पथमेड़ा की स्थापना एवं गोसेवा कार्यकारिणी का गठन करके उसमें संपूर्ण हिंदुऒं का प्रतिनिधित्व सुनिश्चत किया हैं। इसके बाद गोधाम महातीर्थ के दिशा-निर्देश में पश्चिमी राजस्थान एवं गुजरात के विभिन्न क्षेत्रो में गोसेवा आश्रमों व गो सरंक्षण केन्द्रों तथा गो सेवा शिविरों की स्थापना करना प्रारम्भ किया गया। इस अभियान द्वारा गोपालक किसानों एवं धर्मात्मा सज्जनों के माध्यम से गोग्रास संग्रहण करके गोसेवा आश्रमों में आश्रित गोवंश के पालन हेतु पहुँचाना प्रारम्भ किया गया। उपरोक्त अभियान के प्रथम चरण में क्रुर कसाइयों के चंगुल से तथा भयंकर अकाळ की पीड़ा से पीड़ीत लाखों गोवंश के प्राणों को सरंक्षण मिला हैं।
गोधाम महातीर्थ की स्थापना से लेकर आज तक गत १२ वर्षो में हमारे द्वारा स्थापित एवं संचालित विभिन्न गोसेवाश्रमो में आश्रय पाने वाले गोवंश की संख्या क्रमंश- इस प्रकार रही हैं। सन १९९३ में ८ गाय से शुभारंभ सन १९९९ में ९०००० गोवंश व सनॄ २००० में ९०७०० व सनॄ २००१ में १२६००० व सनॄ २००३ में २७८००० गोवंश व सनॄ २००४ में ५४००० गोवंश व सनॄ २००५ में ९७००० गोवंश रहा हैं। तथा मई २००७ तक १२०००० हो गई है। महातीर्थ के संस्थापक संत श्री दत्तशरणानंद महाराज का इस वर्ष २००७ का चातुर्मास खेतेश्वर गोसेवाश्रम खिरोड़ी में चल रहा है।
मालदा टाउन

रामकेली

मालदा से 19 कि॰मी॰ की दूरी पर एक छोटा-सा गांव रामकेली स्थित है। यह बंगाल के महान धर्म सुधारक श्री चैतन्य के लिए प्रसिद्ध है। वह जब वृंदावन जा रहे थे तब इसी गांव में रूके थे। यहां पर तमल और कदम्ब वृक्ष का अनुठा मेल भी देखा जा सकता है। कहा जाता है कि श्री चैतन्य ने इसी वृक्ष के नीचे तपस्या की थी। इस वृक्ष के नीचे एक पत्थर भी है जिस पर उनके पदचिन्ह देखे जा सकते हैं। यहां पर एक मन्दिर का निर्माण भी किया गया है जो श्री चैतन्य को समर्पित है। मन्दिर के पास आठ कुण्ड है जो बहुत आकर्षक हैं। इन कुण्डों के नाम रूपसागर, श्यामकुण्ड, राधाकुण्ड, ललितकुण्ड, विशाखाकुण्ड, सुरभि कुण्ड, रंजाकुण्ड और इन्दुलेखाकुण्ड है। ज्येष्ठ संक्रान्ति के दिन श्री चैतन्य को याद करने के लिए यहां एक सप्ताह के लिए भव्य मेले का आयोजन भी किया जाता है। इस मेले में स्थानीय निवासी और पर्यटक बड़े उत्साह के साथ भाग लेते हैं।

बारोद्वारी मस्जिद

बारोद्वारी मस्जिद को बोरो सोना मस्जिद के नाम से भी जाना जाता है। यह मस्जिद रामकेली गांव की दक्षिण दिशा में स्थित है। यह गौड़ की सबसे बड़ी और भव्य मस्जिद है। बारोद्वारी मस्जिद चौकोर है और इसमें बारह द्वार हैं। इस कारण इसका नाम बारोद्वारी मस्जिद रखा गया है। इसका निर्माण अलाउद्दीन हुसैन शाह ने शुरू किया था और इसका निर्माण कार्य उसके पुत्र नसीरउद्दीन नुसरत शाह के शासनकाल में 1526 ई. में खत्म हुआ था। यह मस्जिद अरबी-भारतीय निर्माण कला का बेहतरीन नमूना है। स्थानीय लोगों के साथ पर्यटकों में भी यह मस्जिद बहुत लोकप्रिय है।

दाखिल दरवाजा

दाखिल दरवाजा बहुत खूबसूरत है। इस दरवाजे का निर्माण 1425 ई. में लाल ईटों से किया गया और टेराकोटा नक्काशी से सजाया गया है। यह दरवाजा 21 मी. ऊंचा और 34.5 मी. चौड़ा है। दरवाजे के चारों कोनों पर पांच मंजिला इमारतों का निर्माण किया गया है जो इसकी खूबसूरती में चार-चांद लगाती हैं। इसकी दक्षिण-पूर्व दिशा में पर्यटक एक पुराने महल के अवशेष भी देख सकते हैं। प्राचीन काल में यहां से तोप के गोले दागे जाते थे। इस कारण इसे सलामी दरवाजे के नाम से भी जाना जाता है।

फिरोज मीनार

दाखिल दरवाजे से 1 कि॰मी॰ की दूरी पर फिरोज मीनार स्थित है। इसे पीर-आशा मीनार और चिरागदानी नाम से भी जाना जाता है। इसका निर्माण सुल्तान सैफउद्दीन फिरोज शाह ने 1485-89 ई. में कराया था। इस मीनार में पांच मंजिल हैं। जिनमें से निचली तीन मंजिलों के बारह पट हैं और ऊपर की दो मंजिल गोल हैं। मीनार के ऊपरी तल तक पहुंचने के लिए 84 सीढ़ियों का निर्माण किया गया है। इस मीनार को टेराकोटा नक्काशी से सजाया गया है। यह मीनार तुगलक निर्माण कला का जीता-जागता गवाह है।

चमकती मस्जिद

चमकती मस्जिद को चीका मस्जिद के नाम से भी जाना जाता है। इस मस्जिद का निर्माण सुल्तान युसूफ शाह ने 1475 ई. में कराया था। बहुत पहले यहां पर चमगादड़ रहते थे इस कारण इसका नाम चमकती मस्जिद रखा गया। चमकती मस्जिद का गुम्बद बहुत खूबसूरत है और इसे बेहतरीन नक्काशी से सजाया गया है। इस मस्जिद की वास्तु कला हिन्दू मन्दिरों की वास्तु कला से मेल खाती है क्योंकि इसकी दीवारों पर हिन्दू देवी-देवताओं की तस्वीरें देखी जा सकती हैं।

लूको चूरी द्वार

कदम-रसूल मस्जिद के पास स्थित लूको चूरी द्वार को लाख छिपी दरवाजे के नाम से भी जाना जाता है। इस मस्जिद का निर्माण शाह शुजा ने 1655 ई. में मुगल शैली में कराया था। कहा जाता है शाह शुजा यहां पर अपनी बेगमों के साथ लुका-छिपी खेला करते थे इसीलिए इसका लूको चूरी रखा गया। अन्य इतिहासकारों के अनुसार यह माना जाता है कि इसका निर्माण अलाउद्दीन हुसैन से 1522 ई. में कराया था। लूको चूरी का वास्तु-शास्त्र अदभूत है जिसे देखने के लिए पर्यटक प्रतिवर्ष यहां आते हैं।
ऐयरपहे

ऐयरपहे एक नयनार सन्त थे तमिलनाद मे। उन्होने सातवीं शताब्दी मे पव्रचन दिया |

जीवन

वे कवेरिपूम्पत्तिनम के थे। वैश्य जाति में जन्म लिया। उन्के मन मे, शिव भक्त तो शन्कर भग्वान का अवतार था।
उस्का घर को शिव भक्त बुलया। शिव भक्थ तो पूजा किया और प्यार दिया। और जो शिव भक्थ को निवेदन किया सब को इस लोगो को किया। कभी नेहि "नेहि" बुलाया शिव भक्त की इच्चा को।
चार्ल्स डी गॉल

चार्ल्स आंद्रे जोसेफ मैरी डी गॉल (फ्रेंच : aʁl də ɡol); 22 नवंबर 1899 - 9 नवंबर 1970) एक फ्रांस जनरल और राजनेता थे वह स्वतंत्र फ्रांस (1940-19 44) के नेता थे और फ्रांस गणराज्य (1944-1946) के अंतिम नेता थे। 1958 में, उन्होंने पांचवीं गणराज्य की स्थापना की और फ्रांस के राष्ट्रपति के रूप में चुने गए, 1969 में उन्होंने उस पद से इस्तीफा दिया था। वह शीत युद्ध के युग के दौरान फ़्रांस के प्रभावशाली व्यक्तियों में से एक थे।
न्यूयॉर्क विश्वविद्यालय

न्यूयॉर्क विश्वविद्यालय' (अंग्रेज़ी: New York University) एक निजी, गैर-सांप्रदायिक अनुसंधान विश्वविद्यालय है, जो कि न्यूयॉर्क शहर में स्थित है। इसका मुख्य परिसर मैनहटन के ग्रीनविच विलेज भाग में स्थित है| सन् १८३१ में स्थापित, न्यूयॉर्क विश्वविद्यालय संयुक्त राज्य अमेरिका के सबसे बड़े निजी, गैर-लाभकारी उच्च शिक्षा संस्थानों में से एक है।
खोजी पत्रकारिता (पुस्तक)

खोजी पत्रकारिता (पुस्तक) एक पुस्तक है जिसके लेखक वरिष्ठ पत्रकार और लेखक ओमकार चौधरी है। ओमकार चौधरी वर्तमान में हरिभूमि नामक समाचार पत्र पर सम्पादक है। यह पुस्तक (खोजी पत्रकारिता (पुस्तक)) सन २००३ में प्रकाशित हुई थी।
जगजीत सिंह आनंद

जीवन

जगजीत सिंह आनंद का जन्म 28 दिसंबर, 1921 में तरनतारन में हुआ।
आशा पारेख

जीवन

आशा पारेख गुजराती हैं जिनका जन्म 2 अक्टूबर 1942 को सुधा उर्फ सलमा पारेख, जो बोहरी मुस्लिम थी और बच्चूभाई पारेख, जो गुजराती थे, के यहाँ हुआ था। उनकी माँ ने उन्हें कम उम्र में भारतीय शास्त्रीय नृत्य कक्षाओं में दाखिला दिलाया और उन्होंने पंडित बंसीलाल भारती सहित कई शिक्षकों से नृत्य सीखा। आशा आजीवन अविवाहित रही।

फिल्मी सफर

आशा पारेख ने अपने करियर की शुरुआत बाल कलाकार के रूप में बेबी आशा पारेख नाम से की थी। प्रसिद्ध फिल्म निर्देशक बिमल रॉय ने उन्हें स्टेज समारोह में नृत्य करते देखा और उन्हें दस साल की उम्र में माँ (1952) में लिया और फिर उन्हें बाप बेटी (1954) में दोहराया। इस फिल्म की विफलता ने उन्हें निराश किया और भले ही उन्होंने कुछ और बाल भूमिकाएं कीं, फिर भी उन्होंने अपनी स्कूली शिक्षा को फिर से जारी किया। सोलह साल की उम्र में उन्होंने फिर से अभिनय करने की कोशिश की और एक नायिका के रूप में अपनी शुरुआत की। लेकिन उन्हें अभिनेत्री अमीता के लिये विजय भट्ट की गूँज उठी शहनाई (1959) से खारिज कर दिया गया, क्योंकि फिल्म निर्माता ने दावा किया था कि वह प्रसिद्ध अभिनेत्री बनने के काबिल नहीं थी। ठीक आठ दिन बाद, फिल्म निर्माता सुबोध मुखर्जी और लेखक-निर्देशक नासिर हुसैन ने उन्हें शम्मी कपूर के विपरीत दिल देके देखो (1959) में नायिका के रूप में लिया। इसने उन्हें एक बड़ा सितारा बना दिया।
इस फिल्म से नासिर हुसैन के साथ उनका लंबा और फलदायी जुड़ाव रहा। उन्होंने अपनी छः: और फिल्मों में आशा को नायिका के रूप में लिया; जब प्यार किसी से होता है (1961), फिर वही दिल लाया हूँ (1963), तीसरी मंज़िल (1966), बहारों के सपने (1967), प्यार का मौसम (1969) और कारवाँ (1971)। उन्होंने उनकी फ़िल्म मंज़िल मंज़िल (1984) में एक कैमियो भी किया। आशा पारेख को मुख्य रूप से उनकी अधिकांश फिल्मों में ग्लैमर गर्ल / उत्कृष्ट नर्तकी के रूप में जाना जाता था। जब तक कि निर्देशक राज खोसला ने उन्हें अपनी तीन फिल्मों में अलग तरह की भूमिकाएँ नहीं दी; दो बदन (1966), चिराग (1969) और मैं तुलसी तेरे आँगन की (1978)। निर्देशक शक्ति सामंत ने उन्हें अपनी अन्य फिल्मों, पगला कहीं का (1970) और कटी पतंग (1970) में अधिक नाटकीय भूमिकाएँ दीं। बाद वाली के लिये उन्हें सर्वश्रेष्ठ अभिनेत्री का फिल्मफेयर पुरस्कार मिला।
नाभिराज

कुलकर

जैन आगम के अनुसार, समय के चक्र के दो भाग होते है: अवसर्पणी और उत्सर्पणी। अवसर्पणी में जब भोगभूमि का अंत होने लगता है, तब कल्पवृक्ष ख़त्म होने लगते है। तब १४ कुलकर जन्म लेते है। कुलकर अपने समय के सबसे बुद्धिमान व्यक्ति होते है। वह लोगों को संसरी किर्याये सिखाते है।

परिचय

इनकी रानी का नाम मरुदेवी था। तीर्थंकर ऋषभदेव के जन्म से पूर्व माता मरुदेवी ने १६ स्वप्न देखे थे जिनका अर्थ राजा नाभिराज ने समझाया था।
नाभिराज ने १७ लाख वर्ष की आयु के बाद जैन मुनि बनकर मोक्ष को प्राप्त किया था।
असदाबाद, अफ़्ग़ानिस्तान

विवरण

असदाबाद २,७१३ फ़ुट (८२७ मीटर) की ऊँचाई पर हिन्दू कुश पर्वतों में स्थित है। यह जलालाबाद शर से ८० किमी पूर्वोत्तर में और नावा दर्रे से १६ किमी उत्तर में है। ख़ैबर​ दर्रे के बाद नावा दर्रा हिन्दू कुश को पार करने का दूसरा सबसे महत्वपूर्ण रास्ता है और इसमें से बहुत से तालिबान चरमपंथी उग्रवादी और तस्करी करने वाले लोग अफ़ग़ानिस्तान और पाकिस्तान के बीच आया-जाया करते हैं। आसपास के पहाड़ी इलाक़े में लोगों ने सीढ़ीदार खेतों में १०-१५% प्रतिशत ज़मीन पर कृषि जारी रखी है। यहाँ वे गेंहू, चावल, गन्ना और सब्ज़ियाँ उगाते हैं।
हानजा

हानजा, चीनी वर्णों के लिए प्रयुक्त होने वाला कोरियाई शब्द है। यह उन शब्दों के लिए प्रयुक्त होता है जो चीनी वर्णों से लिए गए हैं और जो कोरियाई उच्चारण के साथ बोले जाते है। हानजा मल या हानजा-इओ वे शब्द हैं जो हानजा के साथ लिखे जाते हैं। हन्मुन का अर्थ शास्त्रीय चीनी लेखन से है, लेकिन हानजा को कभी-कभार हन्मुन के लिए भी प्रयुक्त किया जाता है। हानजा में बहुत परिवर्तन नहीं आया है इसलिए बहुत से चीनी वर्ण वैसे ही हैं जैसे की पारम्परिक चीनी वर्ण। केवल कुछ ही हानजा वर्ण कोरिया के लिए अनुपम हैं।
हालांकि दशक १४४० में, ध्वनि पर आधारित कोरियाई वर्णमाला का आविष्कार, राजा सेजोंग महान ने किया था। सर्वप्रथम इसका बहुत उपयोग नहीं हुआ। तथापि, प्रारम्भिक १९वीं और २०वीं सदी के दौरान इसका उपयोग हानजा से अद्जिक था और यह अब कोरिया की आधिकारिक भाषा है।
पर तब तक, लगभग हर कोई हानजा लिखना और पढ़ना जानता था, इसलिए अधिकान्श प्राचीन कोरियाई पुस्तकें हानजा में लिखी हुई हैं। जो विद्यार्थी कोरियाई इतिहास का अध्यन करते हैं वे ह्ंजा भी सीखते हैं ताकि एतिहासिक दस्तावेज़ों को पढ़ा जा सके। कोरिया में आज भी बच्चे हानजा सीखते हैं और बहुत से कोरियाई शब्दों की जड़े हानजा में ही हैं।
एकजुट

एकजुट नादिरा बब्बर द्वारा संचालित नाट्य संस्था है। सन १९७१ में राष्ट्रीय नाट्य विद्यालय से पास होकर निकली, स्वर्ण पदक प्राप्त नादिरा ने १९८० में मुंबई में अपना थिएटर ग्रुप एकजुट तैयार किया। वे कहती हैं, एकजुट हुए बिना रंगमंच को निभाना आसान नहीं है इसलिए मैंने अपने ग्रुप का नाम एकजुट रखा। यहूदी की लड़की से अपना सफर शुरू करने वाली एकजुट थिएटर ग्रुप की संस्थापक नादिरा अभी तक संध्या छाया, लुक बैक इन एंगर, बल्लभपुर की रूपकथा, बात लात की हालात की, भ्रम के भूत और बेगम जान सहित कितने ही नाटकों का मंचन कर चुकी हैं। इसके अलावा दयाशंकर की डायरी, शक्कुबाई, सुमन और साना, जी जैसी आपकी मर्जी सहित कितने ही नाटक उन्होंने खुद लिखे हैं। एकजुट के अंतर्गत ७०-८० नाटकों का मंचन कर चुकीं नादिरा के लिए रंगमंच सबसे अजीज दोस्त है। वे मानती हैं कि एक रंगकर्मी के लिए जरूरी है कि वह ऐसे नाटकों का मंचन करे जिससे दर्शकों का मनोरंजन हो। साथ ही घर जाकर उन्हें कुछ सोचने को भी मिले।
गोविंददेवजी का मंदिर

जयपुुुर शहर जो राजा जयसिंह के द्वारा बसाया गया था ।
राजा जयसिंह के द्वारा जयपुर में कई इमातरतो का निर्माण कराया गया । जिस में सिटी पैलेस जंतर मंतर आदि समिलित है । सिटी पैलेस जो कि राज घराना का राज भवन भी था। सिटी पैलेस के सामने ही गोविन्द देव जी का मंदिर बना हुआ है कहा जाता है कि राजा अपनी निंद्रा पूरी होने के बाद प्रातः उठकर भगवान श्री गोविंद देव जी के दर्शन किया करते थे ।
अनीता नायर

अनीता नायर भारतीय अंग्रेज़ी लेखिका हैं। केरल में जन्मीं अनीता ने 1997 में अपनी पहली पुस्तक तब लिखी जब वे बंगलौर की एक विज्ञापन एजेंसी में कार्यरत थीं। अब तक उनके ग्यारह उपन्यास प्रकाशित हो चुके हैं।
शैरी मान

शैरी मान एक पंजाबी अभिनेता और गायक है।

अभिनय कैरियर

उन्होंने "यार अनमुल्ले" गीत के साथ कैरियर शुरू किया जो बाद में स्पीड रिकॉर्ड्स द्वारा जारी किया गया था। 2013 में उन्होंने ओय हो प्यार प्यार गया के साथ अभिनय की शुरुआत की। फिल्म ने बॉक्स ऑफिस पर अच्छा प्रदर्शन नहीं किया लेकिन उनके अभिनय की प्रशंसा की गई। उनकी अगली फिल्म अक्टूबर 2013 में रिलीज हुई थी, जो मानिक गोयल की एक मल्टी-स्टारर है, जिसे इश्क गाराारी कहते हैं। यह बॉक्स ऑफिस पर बेहतर था।
विरोध

विरोध का अर्थ होता है प्रतिपक्षता।
थाई पञ्चाङ्ग

थाईलैण्ड में मुख्यतः दो पंचांग चलते हैं- थाई सौर पञ्चाङ्ग तथा थाई चान्द्र पञ्चाङ्ग। थाई सौर पञ्चाङ्ग, ग्रेगरी कैलेण्डर पर आधारित है और सरकारी एवं गैर-धार्मिक कार्यों के लिए प्रयुक्त होता है जबकि चान्द्र पञ्चाङ्ग बौद्ध पंचांग है और धार्मिक कार्यों एवं उत्सवों के निर्धारण के लिए प्रयुक्त होता है।
ईरान की भाषाएं

ईरान की वर्तमान भाषा नीति ईरान के इस्लामी गणराज्य के संविधान के अध्याय पर संबोधित की गई है। यह दावा करता है कि फारसी भाषा ईरानी राष्ट्र का है और इस तरह, सभी आधिकारिक सरकारी संचार और स्कूली शिक्षा प्रणाली के माध्यम से उपयोग की जाने वाली बाध्यता है। इसके अलावा, संविधान भी अरबी भाषा को इस्लाम की भाषा के रूप में मान्यता देता है, इसे धर्म की भाषा के रूप में औपचारिक दर्जा देता है, और ईरानी राष्ट्रीय पाठ्यक्रम के भीतर अपने फैलाव को नियंत्रित करता है।

ईरान की भाषा नीति और योजना

देश की अद्वितीय सामाजिक और जातीय विविधता के कारण, संविधान भी अपने साहित्य को पढ़ाने के लिए, मास मीडिया के साथ-साथ स्कूलों में अल्पसंख्यक भाषाओं के उपयोग को स्वीकार करता है और अनुमति देता है। ईरान की अल्पसंख्यक भाषाओं को औपचारिक स्थिति नहीं मिलती है और अधिकारियों द्वारा आधिकारिक तौर पर विनियमित नहीं किया जाता है।
पहला कानून जिसने फारसी भाषा को अपनी स्थिति दी थी, 1906 में एक चुनावी कानून के हिस्से के रूप में शुरू किया गया था, जिसने इसे ईरान राज्य, इसकी सरकार, इसके राजनीतिक संस्थानों और इसकी कानूनी व्यवस्था की आधिकारिक भाषा के रूप में रखा था। समय के साथ इस अधिनियम के बाद दूसरों का पालन किया जाता है, जो अंततः ईरानी शासन द्वारा एक मोनोलिंग नीति का नेतृत्व करता है।
देश की एकता और क्षेत्रीय अखंडता के लिए एक खतरे के रूप में बहुभाषीवाद को समझना, और अल्पसंख्यक भाषाओं के उपयोग को प्रतिबंधित करने और फारसी भाषा की विरासत को आगे बढ़ाने की आवश्यकता को देखते हुए, ईरान की भाषा नीति में एक गैर-अनुवाद रूपरेखा भी शामिल है: सभी सरकार, प्रशासन और शैक्षिक सेटिंग किसी भी लिखित संचार के लिए केवल फारसी का उपयोग करने के लिए बाध्य हैं। इसमें राजनीतिक संस्थान (यानी ईरानी संसद), आधिकारिक नौकरशाही संचार (रूप, संकेत इत्यादि) और स्कूली शिक्षा शामिल है (छः वर्ष से ऊपर के सभी बच्चों को केवल फारसी के लिए शिक्षण और सीखने की भाषा और पाठ्यपुस्तकों की भाषा के रूप में उजागर किया जाता है पब्लिक स्कूल सिस्टम)। दूसरे शब्दों में, ईरानी अधिकारियों का मानना है कि अल्पसंख्यकों को ईरानी स्थानीय भाषा सीखने की जरूरत है जो उन्हें राज्य संस्थानों के साथ संवाद करने की अनुमति देगी|
ईरानी भाषा योजना के संबंध में, ईरानी भाषा योजना (उदाहरण के लिए शिक्षा मंत्रालय और विज्ञान मंत्रालय, अनुसंधान और प्रौद्योगिकी मंत्रालय) को आगे बढ़ाने के लिए उत्तरदायी संस्थानों में से एक फारसी भाषा और साहित्य भाषा है, जिसे 1991 में स्थापित किया गया था। लगातार खोजना देश की आधिकारिक भाषा को संशोधित और विस्तृत करें, यह संस्थान ईरानी समाज के भीतर अल्पसंख्यक भाषाओं के उपयोग के बजाय फारसी भाषा की भाषा विज्ञान और भाषा योजना के आंतरिक पहलुओं पर केंद्रित है। भाषा योजना के अन्य पहलुओं (जैसे समाजशास्त्रीय या कार्यात्मक साक्षरता) को औपचारिक संस्थान को सौंपा गया नहीं है और वर्तमान में शैक्षिक मंत्रालयों द्वारा किसी भी आधिकारिक प्लान से मुक्त किया जाता है।.
मेरा साया (1966 फ़िल्म)

संगीत

गीतकार : राजा मेंहदी अली खान
संगीतकार : मदन मोहन
२१५७ ईसा पूर्व

२१५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचांग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सेनिया घराना

तानसेन की वंश परंपरा ही 'सेनिया घराना' कहलाती है। सेनिया घराना ध्रुपद गायकी से संबंध रखता है। तानसेन स्वयम एक उत्तम ध्रुपद गायक तथा ध्रुपद रचनाकार थे। वे बिन्द्राबन के प्रसिद्ध संत गायक स्वामी हरिदास के शिष्य थे। तानसेन के तीन पुत्र: बिलास खां, सूरत सेन्, शरत सेन तथा एक पुत्री सरस्वती इनके माध्यम से सेनिया घराने ने जड पकडी। यह घराना कालान्तर से कई शाखाओं में बँट गया जैसे जयपुर सेनिया घराना, रामपुर सेनिया घराना, मैहर सेनिया घराना आदि। इस घराने में ध्रुपद गायन के अलावा तत वाद्य जैसे सुर बहार्, सुर सिंगार्, सितार, रबाब, सरोद, वायोलिन आदि का भी चलन है। रामपुर के उस्ताद वजीर खां के पिता अमीर खां अपने जमाने के कुशल वाद्क होने के साथ्, गायन कला से भी परीचित थे। उनके शागिर्द उस्ताद अल्लाउद्दीन खां मैहर आ कर बस गये तथा वहीं से अपने घराने का विस्तार किया, इसीलिये उनकी परंपरा को 'मैहर सेनिया घराना' कहा जाता है। अल्लाउद्दीन खां का जीवन एक संगीत महर्षी जैसा ही था। उन्होने अपने जीवन काल में कई कलाकारों को संगीत विद्या का दान किया। विश्व विख्यात सितार वादक पंडित रवी शंकर, अली अकबर खां जैसे संगीत रत्न इसी घराने ने संगीत जगत को प्रदान किये है।
ख्मेर रूज

यह विश्व का एक प्रमुख आतंकवादी और उग्रवादी संगठन हैं |
खरमोर

प्रवास

कश्मीर की वादियों से आते हैं -
खरमोर पक्षी कश्मीर की वादियों से प्रजनन के लिए सैलाना आ जाते हैं। वर्षाकाल में इस क्षेत्र की जलवायु इन्हें रास आती है। जुलाई के सुहाने मौसम में इनका आगमन शुरू होता है और अक्टूबर अन्त तक ये बच्चों समेत उड़ककर पुनः अपने घरों को लौट जाते हैं।
बेहद शांत और जरा-सी आहट से घास-बीड़ में छुप जाने वाला नर खरमोर मादा को आकर्षित करने के लिए तेज विशेष प्रकार की टर्र-टर्र की आवाज निकालता है और एक ही स्थान पर खड़े रहकर उछल-कूद करता है। उसकी आवाज और उछल-कूद की क्षमता मादा खरमोर को आकर्षित व प्रजनन के लिए आमंत्रित करती है।
कानून अपना अपना

संक्षेप

अनोखापुर का कलेक्टर, जगतप्रताप सिंह (दिलीप कुमार) कानून और व्यवस्था के लिए बहुत सख्त हैं। हालांकि, उसका बेटा रवि (संजय दत्त) का मानना है कि नियंत्रण के लिए कभी-कभी अवैध साधन अपनाए जा सकते हैं। यह दोनों के बीच संघर्ष का कारण बनता है। भूषणनाथ 'धर्मेन्द्र' बड़बोले (कादर खान) मत्स्यपालन का भ्रष्ट मंत्री हैं। उसका बेटा, कैलाश (गुलशन ग्रोवर), और कब्जा कन्हैयाल (अनुपम खेर) जगतप्रताप की नौकरानी का बलात्कार और रवि के दोस्त को को मार डालें। उन्हें बरी कर दिया जाता है क्योंकि उन्होंने नकली सबूत दिया था। रवि इन अपराधियों को वह दंड देने का फैसला करता है जिसके वे लायक हैं। जैसा कि रवि जानता है कि इससे उसके पिता के साथ संघर्ष होगा, वह घर छोड़ने का फैसला करता है। वह तब एक पुलिस निरीक्षक बन जाता है। यह पिता-पुत्र बंधन को ठीक नहीं करता है क्योंकि उनके पास अभी भी न्याय के अर्थ के बारे में अलग-अलग विचार हैं। इस बयान पर विचार-विमर्श के बाद कि "कानून मनुष्यों के लिए है लेकिन राक्षसों के लिए नहीं है", अंततः पिता भ्रष्ट मंत्री के खिलाफ उसकी लड़ाई में अपने बेटे से जुड़ने के लिए सहमत होते हैं।
मैत्रेय परियोजना

मैत्रेय परियोजना एक अंतर्राष्ट्रीय संगठन है जो वर्ष 1990 से सक्रिय है, यह परियोजना भारत तथा अन्य जगहों पर मैत्रेय बुद्ध की प्रतिमायें स्थापित करने के उद्देश्य से कार्यरत है। आरम्भिक योजनाओं के अनुसार इस परियोजना द्वारा कुशीनगर अथवा बोधगया में मैत्रेय बुद्ध की 500 फीट ऊँची प्रतिमा स्थापित की जानी थी। बाद में कुछ बदलाव किये गए और अब दोनों स्थानों पर कम ऊँचाई की मूर्तियाँ स्थापित करने का लक्ष्य है।
तिब्बती बौद्ध धर्म के गेलुग सम्प्रदाय द्वारा महायान की परम्पराओं को संरक्षित करने के उद्देश्य से बनाई गयी एक फाउंडेशन द्वारा इस परियोजना को आरम्भ किया गया था।

कुशीनगर में शिलान्यास

भारतीय राज्य उत्तर प्रदेश के उत्तरी-पूर्वी हिस्से में स्थित कुशीनगर नामक स्थान, जहाँ गौतम बुद्ध का महापरिनिर्वाण हुआ और जो एक प्रसिद्ध बौद्ध तीर्थ है, पर इस परियोजना के तहत विशाल प्रतिमा स्थापित करने के लक्ष्य से शिलान्यास किया जा चुका है। 13 दिसंबर 2013 को उत्तर प्रदेश सरकार ने इसके लिए लगभग 275 एकड़ (111 हे॰) ज़मीन परियोजना को हस्तांतरित करने की घोषणा की। यह भूमि वर्तमान परिनिर्वाण मंदिर, जहाँ बुद्ध को महापरिनिर्वाण हुआ माना जाता है, और रामभर स्तूप, जहाँ बुद्ध के अंतिम अवशेष स्थापित हैं, से कुछ ही दूरी पर है।
इसी दिन, तत्कालीन मुख्यमन्त्री अखिलेश यादव ने परियोजना की आधारशिला रखी। हालाँकि, स्थल पर कार्य वर्तमान (2017) में अभी भी शुरू नहीं हो पाया है।

वित्तीय पहलू

परियोजना की रपटों के अनुसार 1990–2008 के दौरान लगाए अनुमानों के अनुसार US$110 लाख का निवेश किया जाना था।
वहीं, बोधगया में मूर्ती स्थापित करने हेतु वित्त की व्यवस्था का ज़िम्मा निता इंग ने लिया था।

आलोचनायें और विवाद

परियोजना के आरम्भ से ही इसकी काफी आलोचनाएँ की गयीं, जिसमें राज्य सरकार द्वारा भूमि अधिग्रहण क़ानून के तहत अनिवार्य रूप से तकरीबन 660 एकड़ (2.7 कि॰मी²) खेत, मकान और निजी जमीन को अधिग्रहीत किया जाना भी शामिल था; यह जमीन परियोजना को सरकार की और से पट्टे पर दी जानी थी ताकि यहाँ मूर्ति स्थापन के साथ ही, "कैथड्रल युक्त लैंडस्केप पार्क, विहार, दीक्षास्थल, गेस्ट हाउस, पुस्तकालय और "फ़ूड हाल"..." का निर्माण किया जा सके।
पीटर केज, परियोजना के डाइरेक्टर और सीईओ, ने कई बार इन आलोचनाओं का उत्तर दिया।
स्थानीय लोगों द्वारा शांतिपूर्ण धरने के 1,262वें दिन, अगस्त 2010 में, उत्तर प्रदेश के कैबिनेट सचिव ने आश्वासन दिया कि सरकार इस परियोजना को सहायता उपलब्ध कराने पर पुनर्विचार करेगी।
20 नवम्बर 2012 को अखबारों में यह खबर छपी कि मैत्रेय परियोजना वापस चली गयी, इससे स्थानीय किसानों के हर्षित होने की ख़बरें भी प्रकाशित की गयीं।
अंततः अगस्त 2016 में इस परियोजना के लिए 200 एकड़ जमीन का पट्टा हुआ और परियोजना के स्थानीय चेयरमैन भंते कबीर के अनुसार प्रतिमा स्थापन के "...अलावा चैरिटेबुल अस्पताल, कॉलेज भी खोले जाएंगे। ये सेवाएं स्थानीय लोगों के लिए होंगी।" और उन्होंने यह भी बताया कि "...परियोजना का मुख्य लक्ष्य बुद्ध के उपदेशों को विश्व फलक पर विस्तृत करने के साथ कुशीनगर का समग्र विकास करना है।"
सोडियम सल्फाइड

सोडियम सल्फाइड एक अकार्बनिक यौगिक है।
माइज क्लोरोटिक ड्वार्फ वाइरस

माइज क्लोरोटिक ड्वार्फ वाइरस एक विषाणु है।
इन्द्रगढ़

जनसांख्यिकी

सन् 2001 की जनगणना के अनुसार इन्द्रगढ़ की कुल जनसंख्या 5265 थी। जिसमें 51% पुरुष एवं 49% महिलाएँ शामिल हैं। इन्द्रगढ़ की औसत साक्षरता दर 63% है जो राष्ट्रीय औसत 59.5% से अधिक है। यहाँ की पुरुष साक्षरता दर 72% और महिला साक्षरता दर 53% है। यहाँ छः वर्ष से कम उम्र के बच्चों की संख्या कुल जनसंख्या का 17% है।
संसद मार्ग

संसद मार्ग दिल्ली के नई दिल्ली जिला का एक उप मंडल है।
सुखोई एसयू-9

विकास

सुखोई एसयू-9 का वायुगतिकीय अध्ययन से टीएसजीआई, सोवियत वायुगतिकीय केंद्र मे कोरियाई युद्ध के दौरान उभरा था। पहले 1956 में टी-405 प्रोटोटाइप डिजाइन के रूप में सुखोई एसयू-9 ने उडान भरी। सुखोई एसयू-9 को सुखोई एसयू-7 "फिटर" के साथ ही समांतर विकसित किया गया था। और दोनों को पहली बार 24 जून 1956 को टशिनो एविएशन दिवस पर पश्चिम देशो द्वारा देखा गया था। इसने 1959 में सेवा में प्रवेश किया।
सुखोई एसयू-9 का कुल उत्पादन लगभग 1,100 विमान था। ऐसा माना जाता है कि कम से कम कुछ सुखोई एसयू-9 को सु -11 "फिशपॉट-सी" रूप में अपग्रेड किया गया था। सोवियत संघ के राष्ट्रों में से किसी को और न ही वारसॉ संधि राष्ट्रों को सुखोई एसयू-9 निर्यात किया गया था। 1970 के दशक के दौरान शेष सुखोई एसयू-9 और बाद में सुखोई एसयू-11एस सेवानिवृत्त हुए। कुछ को परीक्षण वाहनों के रूप में रखा गया था या मानव रहित हवाई वाहनों के रूप में उपयोग के लिए दूरस्थ-चालित वाहनों में परिवर्तित किया गया था। इसे उन्नत सुखोई एसयू-11 और उच्च श्रेष्ठता वाला सुखोई एसयू-15 "फ्लैगॉन" और मिग-25 "फॉक्सबैट" द्वारा बदल दिया गया था।

सुखोई एसयू-9 के लड़ाकू मिशनो का रिकॉर्ड अज्ञात है। यह संभव है कि सुखोई एसयू-9 गुप्तचर अभियान के अवरोधन (या उन्हे मार गिरने) में शामिल था। जिनके विवरण गुप्त रखा गया है, लेकिन कुछ भी सार्वजनिक रूप से स्वीकार नहीं किया गया है।
यह बताया गया कि 1 मई 1960 को सोवियत क्षेत्र पर फ्रांसिस गैरी पॉवर्स 'यू-2' के अवरोधन में एक सुखोई एसयू-9 शामिल था। 4 सितंबर, 1959 को व्लादिमीर सर्जेगेईच इलुशिन द्वारा संचालित एक संशोधित सुखोई एसयू-9 (ब्यूरो द्वारा नामित टी-431) 28,852 मीटर (94,888 फीट) की पूर्ण ऊंचाई तक पाहुच कर नया विश्व रिकॉर्ड बनाया। बाद में यह रिकॉर्ड 6 दिसंबर 1959 को कमांडर लॉरेंस ई फ्लिंट, जूनियर द्वारा तोड़ दिया गया, जिन्होंने एफ4एच 1 फैंटम का संचालन करते हुए 98,557 फीट (30,040 मीटर) की ज़ूम चढ़ाई करके विश्व रिकॉर्ड बनाया।